L 98/6
ET
Euroopa Liidu Teataja
11.4.2023
OTSUSED POLIITIKA- JA JULGEOLEKUKOMITEE OTSUS (ÜVJP) 2023/743, 4. aprill 2023, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2022/1681 (EUNAVFOR MED IRINI/1/2023)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artiklit 38, võttes arvesse nõukogu 31. märtsi 2020. aasta otsust (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI), (1) eriti selle artikli 8 lõiget 2, ning arvestades järgmist: (1)
Nõukogu võttis 31. märtsil 2020 vastu otsuse (ÜVJP) 2020/472, millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI).
(2)
Otsuse (ÜVJP) 2020/472 kohaselt volitas nõukogu poliitika- ja julgeolekukomiteed tegema otsuseid EUNAVFOR MED IRINI ELi vägede juhataja nimetamise kohta.
(3)
Poliitika- ja julgeolekukomitee võttis 27. septembril 2022 vastu otsuse (ÜVJP) 2022/1681, (2) millega nimetati EUNAVFOR MED IRINI ELi vägede juhatajaks alates 1. oktoobrist 2022 kontradmiral Stylianos DIMOPOULOS.
(4)
Itaalia sõjaväevõimud tegid 24. veebruaril 2023 ettepaneku nimetada kontradmiral Stylianos DIMOPOULOSE järglasena EUNAVFOR MED IRINI ELi vägede juhatajaks alates 1. aprillist 2023 kontradmiral (merevägi) Valentino RINALDI.
ELi operatsiooni ülem toetas kõnealust ametisse nimetamise ettepanekut.
(5)
ELi sõjaline komitee toetas 3. märtsil 2023 Itaalia sõjaväevõimude soovitust.
(6)
Tuleks vastu võtta otsus kontradmiral Valentino RINALDI ametisse nimetamise kohta.
(7)
Otsus (ÜVJP) 2022/1681 tuleks kehtetuks tunnistada,
ON VASTU VÕTNUD KÄESOLEVA OTSUSE:
Artikkel 1 Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhatajaks nimetatakse kontradmiral Valentino RINALDI.
Artikkel 2 Otsus (ÜVJP) 2022/1681 (EUNAVFOR MED IRINI/4/2022) tunnistatakse kehtetuks.
(1) ELT L 101, 1.4.2020, lk 4.
(2) Poliitika- ja julgeolekukomitee 27. septembri 2022. aasta otsus (ÜVJP) 2022/1681, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi vägede juhataja ja tunnistatakse kehtetuks otsus (ÜVJP) 2022/513 (EUNAVFOR MED IRINI/4/2022) (ELT L 252, 30.9.2022, lk 74).